Document ID: /roh_data/filtered/fineweb-2-filterrobots_roh.jsonl.gz/54002

Ün stadion plain Rumantschas e Rumantschs
L’Uffizi federal da statistica ha publichà la fin da schner las nouvas cifras davart las linguas discurrüdas in Svizra. Co staja dimena cul rumantsch? Quantas Rumantschas e quants rumantschs daja? La FMR verifichescha ses differentas pretaisas popularas a man da las cifras actualas federalas.
Ün gronda fuolla da Rumantschas e Rumantschs in occasiun da la festa da giubileum da 100 ons Lia Rumantscha a Zuoz (fotografia: Mayk Wendt).
Quants Rumantschs daja insomma? – Quella dumonda es vaira frequainta, schi va pella lingua rumantscha. La resposta as lascha dar in möd placativ e positiv: Il pövel rumantsch impliss pachific ün dals gronds stadions da ...